CELEX: 32022R0083
Language: ro
Date: 2022-01-16 00:00:00
Title: Regulamentul de punere în aplicare (UE) 2022/83 al Comisiei din 16 ianuarie 2022 privind clasificarea anumitor mărfuri în Nomenclatura combinată

21.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 14/1
               
            
         REGULAMENTUL DE PUNERE ÎN APLICARE (UE) 2022/83 AL COMISIEI
         din 16 ianuarie 2022
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi invocate în continuare în conformitate cu articolul 34 alineatul (9) din Regulamentul (UE) nr. 952/2013 timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 ianuarie 2022.
            
               
                  Pentru Comisie
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Articole constând dintr-un material tricotat tubular, elastic (fibre sintetice combinate cu un fir din cauciuc), sub formă de inele cu diametrul de aproximativ 4,5 cm și lățimea de aproximativ 2 cm (când sunt derulate).
                        Articolele sunt tricotate sub formă tubulară și tăiate la o lățime definită (preprogramată) (2 cm).
                        Datorită firului din cauciuc conținut în materialul elastic, marginile articolelor se rulează, ceea ce conferă articolelor forma de bentițe gata de utilizare.
                        A se vedea imaginile  (*1)
                        
                     
                     
                        6117 80 10 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notelor 7 litera (b) și 10 de la secțiunea XI, precum și pe baza textului codurilor NC 6117 , 6117 80  și 6117 80 10 .
                        Articolele sunt produse în starea finită prin tricotarea unui material tubular și tăierea acestuia la o lățime definită pentru a obține un inel elastic, gata de utilizare [a se vedea nota 7 litera (b) de la secțiunea XI].
                        Având în vedere caracterul lor textil, articolele trebuie considerate accesorii de îmbrăcăminte confecționate, la fel ca, de exemplu, șalurile, eșarfele, voalurile, cravatele și papioanele confecționate. Pe lângă aceasta, nota 10 din secțiunea XI clasifică la secțiunea respectivă produsele elastice constând din materiale textile combinate cu fire din cauciuc.
                        Clasificarea la poziția 9615  este exclusă, deoarece articolele de la această poziție sunt de obicei fabricate din materiale plastice, fildeș, os, corn, carapace de broască țestoasă, metal etc. (a se vedea, de asemenea, nota explicativă la Sistemul armonizat aferentă poziției 9615  punctul 3 și nota explicativă la Nomenclatura combinată aferentă poziției 9615 ).
                        În consecință, articolele trebuie clasificate la codul NC 6117 80 10 , ca accesorii de îmbrăcăminte confecționate, tricotate sau croșetate, elastice sau cauciucate.
                     
                  
               
            
               (*1)  Imaginile au un caracter pur informativ.